### Beslutning

Godkendt.

Øjvind Krogh (D) stemmer imod med bemærkning om, at solceller ikke gavner klimaet på globalt plan.

### Sagsfremstilling

## Resume og sagens baggrund

På møde den 5. oktober 2021 besluttede Teknik- og Miljøudvalget at igangsætte planlægningen for to, større solcelleanlæg, hhv. på [adresse] ved [adresse] og ved [adresse] på Asnæs. Udvalget prioriterede projekterne med afsæt i en forudgående screening af ti projekter, i alt ca. 1200 hektar, hvor kun de to nævnte anlæg umiddelbart var klar til en den egentlige planlægning. Sagen lægger op til, at udvalget træffer beslutning om at igangsætte planlægning for endnu et større solcelleanlæg, ved [adresse].

## Indstillinger

Chefen for Plan, Byg og Miljø indstiller, at der igangsættes planarbejde for ét projekt for et større solcelleanlæg i det åbne land, ved [adresse], som opfølgning på første prioriteringsrunde fra 2021.

## Behandling

Teknik- og Miljøudvalget.

## Sagsfremstilling

*Projektområde ved Sanne Poulsen har siden sidste prioriteringsrunde undersøgt mulighederne for at samtænke solcelleanlæg med lavbundsjorde, bl.a. ved en ekskursion til Vordingborg Kommune. Kommunen har igangsat flere planlægningsarbejder for solcelleanlæg i lavbundsområder under forudsætning af, at den naturlige hydraulik ikke hindres. Lavbundsarealer har i drænet tilstand som landbrugsjord en høj udledning af CO2. Udtagning af sådanne lavbundsjorder er et af de væsentligste indsatsområder i opfyldelsen af [adresse] klimamål.

[adresse] har udarbejdet en projektansøgning med en bruttostørrelse på ca. 117 ha, som overvejende ligger i et drænet lavbundsområde uden for de værdifulde landbrugsområder til fødevareproduktion og med meget få nabobebyggelser. Arealet ligger desuden i et område, hvor skovrejsning er uønsket og konkurrerer derfor heller ikke om pladsen i forhold til en anden vigtig interesse i det åbne land. Der er god mulighed for at øge biodiversiteten langs de udpegede økologiske forbindelser ved [adresse] og implementere rekreative tiltag, hvilket lever op til retningslinjerne i Kommuneplan 2021 for større solcelleanlæg i det åbne land. Et solcelleanlæg på lavbundsjord vil endvidere kunne leve op til kommunes klimamål om at nedbringe CO2-udledningen, hvis arealet tilmed sættes helt eller delvist under vand (bilag 1, kort A-D).

Projektet forventes at have en årlig produktion på ca. 120.000 KWh/år svarende til strømforbrug for ca. 30.000 husstande. Et kommende solcelleanlæg vil også let kunne implementeres sammen med eksisterende teknisk anlæg, de allerede opstillede seks vindmøller på 150 meter samt den igangværende planlægning for et Power to X-anlæg (bilag 2). Hele området vil i fremtiden kunne udgøre en energipark - et større sammenhængende område med forskellige vedvarende energiteknologier bl.a. solcelleanlæg, vindmøller og Power to X-anlæg.

*Status og erfaringer siden sommeren 2021*I sommeren 2021 foretog administrationen en landskabelig screening af alle de indkommende projektforslag for at kunne anbefale Teknik- og Miljøudvalget hvilke to projekter, det var lettest at igangsætte en planlægning for. Udover retningslinjerne i hele Kommuneplan 2021, fokus på øget biodiversitet og de rekreative muligheder, var kriterierne dengang særligt hensynet til nabobebyggelsen og landskabsmorfologien, højeste prioriteringsfaktor. Hvor er det muligt at placere så store anlæg i det åbne land, som ikke kan ses hvor offentligheden færdes, og hvor bliver færrest nabobebyggelser generet. Sagen blev fremlagt for Teknik- og Miljøudvalget den 5. oktober 2021.

Efterfølgende har erfaringerne fra planlægningsprocessen for solcelleanlægget ved Egemarke Gods vist, at der er udfordringer i forhold til de statslige interesser og udpegninger i kommuneplanlægningen omkring landskabs- og naturinteresser. Det vil være et særligt fokuspunkt fremadrettet, hvor også andre interesser kan have indflydelse på arealanvendelsen til større solcelleanlæg i det åbne land.

*Administrationen anbefaler*Administrationen anbefaler, at  Udvalget igangsætter planarbejdet for projektet ved [adresse] under forudsætning af, at den naturlige hydraulik på lavbundsarealet ikke hindres, og at projektet planlægningsmæssigt lever op til retningslinjerne for større solcelleanlæg i det åbne land m.fl.  beskrevet i Kommuneplan 2021-2032.

Ovenstående erfaringer fra planlægningsprocessen for solcelleanlægget ved [adresse] har således vist, at der er udfordringer i forhold til udpegninger omkring landskabs- og naturinteresser.De resteredende projektansøgninger i screeningsmaterialet fra 2021, vurderes på baggrund af ovenstående planlægningsmæssige erfaringer, ikke at kunne igangsættes på nuværende tidspunkt. Det vil kræve en konkretisering og tilretning af arealerne samt en genovervejelse og samtænkning af arealanvendelse i forhold til forskellige benyttelses- og beskyttelseshensyn.

Lodsejere, projektholdere og opstillere til de resterende ansøgninger har fortsat mulighed for at kvalificere deres projekter ved at tilrette, konkretisere og samtænke områderne i forhold til forskellige benyttelses- og beskyttelseshensyn i arealanvendelsen.

*Det videre forløb*Hvis Udvalget beslutter at igangsætte planlægningen for solcelleanlægget ved [adresse], vil administrationen gå i dialog med lodsejer og opstiller om en tidsplan for planlægningsprocessen.

## Økonomiske konsekvenser

Ingen.